прилага съответните стандарти за безопасност и да осигурява тяхното правоприлагане, издаването на САО на посочените нови въздушни превозвачи не гарантира в достатъчна степен спазването на международните стандарти за безопасност.
 (16)
 Комисията отчита напредъка, постигнат от CAC в отговор на опасенията във връзка с авиационната безопасност, които доведоха до включването на сертифицирани от Армения превозвачи в приложение А към Регламент (ЕО) No 474/2006 през юни 2020 г. Понастоящем обаче няма достатъчно доказателства, които да обосновават премахването на оперативните ограничения за въздушните превозвачи от Армения. Комисията ще продължи своя мониторинг и оценка на по-нататъшното развитие на ситуацията.
 (17)
 В съответствие с общите критерии, определени в приложението към Регламент (ЕО) No 2111/2005, Комисията счита, че по отношение на въздушните превозвачи от Армения списъкът на въздушните превозвачи, които са предмет на оперативна забрана в границите на Съюза, следва да бъде изменен, за да се включи Fly Armenia Airways, Novair и Shirak Avia в приложение А към Регламент (ЕО) No 474/2006 и да се заличат Atlantis European Airways и Mars Avia от посоченото приложение.
 (18)
 В съответствие с Регламент (ЕС) No 965/2012 държавите членки следва да продължат да следят дали въздушните превозвачи, сертифицирани в Армения, действително спазват съответните международни стандарти за безопасност чрез приоритетно извършване на наземни инспекции на всички въпросни въздушни превозвачи.
 Въздушни превозвачи от Индонезия
 (19)
 През юни 2018 г. с Регламент за изпълнение (ЕС) 2018/871 на Комисията (7) всички въздушни превозвачи от Индонезия бяха заличени от приложение А към Регламент (ЕО) No 474/2006.
 (20)
 На 26 февруари 2021 г. генерална дирекция „Гражданско въздухоплаване“ на Индонезия (DGCA на Индонезия) предостави информация и актуализация относно дейностите по надзор върху безопасността за периода от септември 2020 г. до февруари 2021 г. В допълнение към актуализацията на плана за коригиращи действия, разработен въз основа на посещението на Съюза за оценка на място през март 2018 г., информацията, предоставена от DGCA на Индонезия, включваше и актуализации по отношение на списъка на притежателите на САО, регистрираните въздухоплавателни средства, произшествията, сериозните инциденти и авиационните събития, както и мерките за правоприлагане, предприети от DGCA на Индонезия.
 (21)
 След като разгледа получената информация и документация, Комисията счита, че всички забележки, по които не са били предприети действия и които произтичат от посещението за оценка на място през март 2018 г., са били успешно разгледани и могат да бъдат приключени. С оглед на постигнатия напредък Комисията счита, че е достатъчно DGCA на Индонезия да изпраща актуална информация веднъж годишно вместо два пъти, както е правила до момента.
 (22)
 В съответствие с общите критерии, определени в приложението към Регламент (ЕО) No 2111/2005, Комисията смята, че по отношение на въздушните превозвачи от Индонезия няма основания за изменение на списъка на въздушните превозвачи, на които е наложена оперативна забрана в границите на Съюза.
 (23)
 В съответствие с Регламент (ЕС) No 965/2012 държавите членки следва да продължат да следят дали въздушните превозвачи, сертифицирани в Индонезия, действително спазват съответните международни стандарти за безопасност чрез приоритетно извършване на наземни инспекции на всички въпросни въздушни превозвачи.
 (24)
 В случай че постъпи важна за безопасността информация, разкриваща наличие на непосредствени